ddrg/super_eurlex huggingface dataset:
Ψήφισμα των υπουργών πολιτιστικών υποθέσεων συνελθόντων στα πλαίσια του Συμβουλίου της 13ης Νοεμβρίου 1986 για τη διαφύλαξη της ευρωπαϊκής αρχιτεκτονικής κληρονομιάς



Επίσημη Εφημερίδα αριθ. C 320 της 13/12/1986 σ. 0001 - 0001



ΨΗΦΙΣΜΑτων υπουργών πολιτιστικών υποθέσεων συνελθόντων στα πλαίσια του Συμβουλίουτης 13ης Νοεμβρίου 1986για τη διαφύλαξη της ευρωπαϊκής αρχιτεκτονικής κληρονομιάς(86/C 320/01) ΟΙ ΥΠΟΥΡΓΟΙ ΠΟΛΙΤΙΣΤΙΚΩΝ ΥΠΟΘΕΣΕΩΝ ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, Έχοντας υπόψη: την πανηγυρική διακήρυξη της ευρωπαϊκής ένωσης της 19ης Ιουνίου 1983, κυρίως δε την παράγραφο σχετικά με «τη σκοπιμότητα ανάληψης κοινής δράσης για την προστασία, την αξιοποίηση και τη διαφύλαξη της πολιτιστικής κληρονομιάς», το ψήφισμα του Ευρωπαϊκού Κοινοβουλίου της 14ης Σεπτεμβρίου 1982 για τη διαφύλαξη της αρχιτεκτονικής κληρονομιάς, σημειώνοντας την εργασία που έχει ήδη πραγματοποιήσει η Επιτροπή των Ευρωπαϊκών Κοινοτήτων καθιστώντας δυνατή την παροχή χρηματοδοτήσεων για την αποκατάσταση επιλεγμένων μνημείων σε όλα τα κράτη μέλη και χορηγώντας υποτροφίες για σπουδές, σχετικά με θέματα συντήρησης σε κατάλληλα εκπαιδευτικά ιδρύματα άλλων κρατών μελών, λαμβάνοντας υπόψη την ευρωπαϊκή σύμβαση του Συμβουλίου της Ευρώπης για τη διάσωση της αρχιτεκτονικής κληρονομιάς, καθώς και το πρόγραμμα εργασίας του Συμβουλίου της Ευρώπης στον τομέα αυτόν, έχοντας κατά νουν ότι το Ευρωπαϊκό Ίδρυμα, όταν ιδρυθεί, θα μπορέσει να συμμετάσχει στη δραστηριότητα αυτή, αναγνωρίζοντας ότι το παρόν ψήφισμα δεν συνεπάγεται τροποποίηση των αρμοδιοτήτων της Κοινότητας και των κρατών μελών στον τομέα της διατήρησης της αρχιτεκτονικής κληρονομιάς, αλλά εκτιμώντας, ωστόσο, τη χρησιμότητα στενότερης συνεργασίας για την αμοιβαία ανταλλαγή εμπειριών, - συμφωνούν να αναπτύξουν αποτελεσματική συνεργασία σχετικά με διάφορες πλευρές της ευρωπαϊκής αρχιτεκτονικής κληρονομιάς, επεκτείνοντάς την και προς άλλες ευρωπαϊκές χώρες, όπου κρίνεται απαραίτητο 7 συμφωνούν να προωθήσουν την ανταλλαγή εμπειριών και τη διαβίβαση πληροφοριών, όσον αφορά την αρχιτεκτονική κληρονομιά, κυρίως με την τυποποίηση της ορολογίας και τη σύσταση δικτύου βάσεων στοιχείων, που έχουν καταρτιστεί για τον τομέα αυτόν στα κράτη μέλη 7 συμφωνούν να ευαισθητοποιήσουν τους δημόσιους και ιδιωτικούς οργανισμούς και το ευρύ κοινό σχετικά με τις οικονομικές, κοινωνικές και πολιτιστικές πλευρές της ευρωπαϊκής αρχιτεκτονικής κληρονομιάς, σε συνεννόηση με τους εμπειρογνώμονες των κρατών μελών και το Συμβούλιο της Ευρώπης, καθώς και με άλλους ενδιαφερόμενους διακρατικούς οργανισμούς 7 συμφωνούν να ευαισθητοποιήσουν τους δημόσιους οργανισμούς και τις επιχειρήσεις που εξειδικεύονται στη συντήρηση κτιρίων, σχετικά με τις δυνατότητες προβολής των χώρων στο ευρύτερο δυνατό κοινό, μέσω της διοργάνωσης οπτικών και άλλων εκδηλώσεων 7 σημειώνουν την πρόθεση της Επιτροπής να συμβάλει περαιτέρω στην πραγματοποίηση μέτρων σ' αυτόν τον τομέα.
Ψήφισμα των υπουργών πολιτιστικών υποθέσεων συνελθόντων στα πλαίσια του Συμβουλίου της 13ης Νοεμβρίου 1986 για τη συντήρηση έργων τέχνης και καλλιτεχνημάτων



Επίσημη Εφημερίδα αριθ. C 320 της 13/12/1986 σ. 0003 - 0003



ΨΗΦΙΣΜΑτων υπουργών πολιτιστικών υποθέσεων συνελθόντων στα πλαίσια του Συμβουλίουτης 13ης Νοεμβρίου 1986για τη συντήρηση έργων τέχνης και καλλιτεχνημάτων(86/C 320/03) 1. Οι υπουργοί πολιτιστικών υποθέσεων αναγνωρίζουν τη σημασία που αποκτά η συντήρηση της ευρωπαϊκής πολιτιστικής κληρονομιάς, και ειδικότερα των έργων τέχνης και καλλιτεχνημάτων πολιτιστικής και ιστορικής σημασίας, στα οποία περιλαμβάνονται τα αρχεία και τα βιβλία. Οι ευρωπαϊκές χώρες διαθέτουν πλούσιο πολιτιστικό υλικό το οποίο πρέπει να διατηρηθεί και να διαφυλαχθεί προς όφελος της παρούσας και των μελλοντικών γενεών. Η διατήρηση της αρχιτεκτονικής κληρονομίας αποτελεί αντικείμενο χωριστού ψηφίσματος. Η διατήρηση των κινητών έργων τέχνης και καλλιτεχνημάτων συνεπάγεται την περιβαλλοντική προστασία και την επισκευή και ανακαίνιση των αντικειμένων, ως επίσης, και τη φυσική τους διαφύλαξη. Προς τούτο, απαιτείται η συνεργασία όλων, όσων ενδιαφέρονται για την καλλιτεχνική και πολιτιστική κληρονομία, ιδίως των διεθνών οργανώσεων και εμπειρογνωμόνων που δραστηροποιούνται στον τομέα αυτό. Οι υπουργοί αναγνωρίζουν, επίσης, τη χρησιμότητα της σωστής ενημέρωσης για την πολιτιστική κληρονομία, προκειμένου να ενθαρρυνθεί η συντήρηση. 2. Οι υπουργοί αναγνωρίζουν, επίσης, ότι πρέπει το κοινό να έχει μεγαλύτερη επίγνωση των θεμάτων αυτών και ότι πρέπει να ενταχθεί η συνεργασία μεταξύ του δημόσιου και του ιδιωτικού τομέα. Οι υπουργοί αναγνωρίζουν τη σπουδαιότητα της βελτίωσης και ενίσχυσης της εκπαίδευσης, το όφελος που θα προκύψει από την ενημέρωση - σχετικά με πεπειραμένους συντηρητές και με μαθήματα στον τομέα της συντήρησης - και τη σπουδαιότητα της ανταλλαγής τεχνικών πληροφοριών σε θέματα συντήρησης. 3. Έχοντας υπόψη τα παραπάνω, οι υπουργοί πιστεύουν ότι η συντήρηση είναι ένας τομέας που πρέπει να εξεταστεί προσεκτικά από τα κράτη μέλη, καθώς και από την Κοινότητα ως σύνολο, λαμβανομένων επίσης υπόψη των εργασιών που διεξάγονται, σχετικά, στα πλαίσια του Συμβουλίου της Ευρώπης. 4. Ως εκ τούτου, οι υπουργοί συμφωνούν να ενθαρρύνουν τη συντήρηση έργων τέχνης και καλλιτεχνημάτων, με τους εξής, για παράδειγμα, τρόπους: - εξετάζοντας τη δυνατότητα συντονισμού των μεμονωμένων προσπαθειών στο δημόσιο και ιδιωτικό τομέα 7 -προετοιμάζοντας τεκμηρίωση, σχετικά με τη συντήρηση έργων τέχνης και καλλιτεχνημάτων πολιτιστικής και ιστορικής σημασίας 7 -ενθαρρύνοντας την παροχή εκπαιδευτικών δυνατοτήτων για την κάληψη εντοπισμένων αναγκών, με την προσφυγή σε δημόσιους και ιδιωτικούς πόρους, ανάλογα με τις ανάγκες 7 -ανταλλάσσοντας πληροφορίες, σχετικά με την τέχνη της συντήρησης καθώς και με την εκπαίδευση 7 -χαράσσοντας πολιτική, όσον αφορά τη συντήρηση - παρέχοντας ιδίως τεχνική καθοδήγηση σε ειδικευμένους τομείς - και διευκολύνοντας τη διάδοση αυτής της καθοδήγησης και την ανταλλαγή πείρας, όσον αφορά τη συντήρηση, στην Ευρώπη. 5. Σημειώνουν την πρόθεση της Επιτροπής να συμβάλει περαιτέρω στην υλοποίηση μέτρων στον τομέα αυτό.
ΨΗΦΙΣΜΑτων αντιπροσώπων των κυβερνήσεων των κρατών μελών των Ευρωπαϊκών Κοινοτήτων συνελθόντων στα πλαίσια του Συμβουλίουτης 24ης Νοεμβρίου 1986για την προστασία των ζώων που χρησιμοποιούνται για πειραματικούς και άλλους επιστημονικούς σκοπούς(86/C 331/02)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ - Εκτιμώντας, Ότι το Συμβούλιο εξέδωσε την οδηγία 86/609/ΕΟΚ για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς (1) . Ότι, παρ' όλα αυτά, τα πειράματα σε ζώα για ορισμένους σκοπούς δεν εμπίπτουν στο πεδίο εφαρμογής της οδηγίας αυτής. Ότι θα πρέπει να καθορισθούν και να περιορισθούν σαφώς αυτοί οι σκοποί. Ότι, ιδίως στην περίπτωση αυτών των πειραμάτων, τα μέτρα που θα εφαρμόζονται δεν θα πρέπει να είναι καθόλου ελαστικότερα από τα μέτρα που προβλέπονται για τα πειράματα σε ζώα που διεξάγονται, σύμφωνα με τις διατάξεις της εν λόγω οδηγίας - ΕΚΔΙΔΟΥΝ ΤΟ ΠΑΡΟΝ ΨΗΦΙΣΜΑ: Τα κράτη μέλη αναλαμβάνουν τη δέσμευση να μην επιτρέπουν τη χρησιμοποίηση ζώων για πειράματα παρά μόνο για τους παρακάτω σκοπούς: α) ι) την αποφυγή ή την πρόληψη ασθένειας, αδιαθεσίας ή άλλης ανωμαλίας, ή των επιπτώσεών τους, στον άνθρωπο, στα σπονδυλωτά και ασπόνδυλα ζώα ή στα φυτά, συμπεριλαμβανομένης της παραγωγής και του ελέγχου της ποιότητας, δραστικότητας και ασφάλειας των φαρμάκων, ουσιών ή προϊόντων, ιι) τη διάγνωση ή θεραπεία ασθένειας, αδιαθεσίας ή άλλης ανωμαλίας, ή των επιπτώσεών τους, στον άνθρωπο, στα σπονδυλωτά και ασπόνδυλα ζώα ή στα φυτά 7 β) την αξιολόγηση, τη διερεύνηση, τη ρύθμιση ή την αλλαγή φυσιολογικών χαρακτηριστικών στον άνθρωπο, στα σπονδυλωτά και ασπόνδυλα ζώα ή στα φυτά 7 γ) την προστασία του φυσικού περιβάλλοντος προς όφελος της υγείας ή της ευημερίας των ανθρώπων και των ζώων 7 δ) την επιστημονική έρευνα 7 ε) την κατάρτιση και εκπαίδευση 7 στ) τις ιατροδικαστικές έρευνες. Όταν οι στόχοι των πειραμάτων δεν καλύπτονται από την οδηγία, τα κράτη μέλη εφαρμόζουν εθνικές διατάξεις οι οποίες δεν πρέπει να είναι λιγότερο αυστηρές από τις διατάξεις της οδηγίας. Ιδιαίτερα, όσον αφορά την κατάρτιση και την εκπαίδευση, τα κράτη μέλη συμφωνούν ότι τα εκπαιδευτικά πειράματα πρέπει να διεξάγονται κυρίως σε πανεπιστήμια ή άλλα εκπαιδευτικά ιδρύματα ισοδύναμου επιπέδου. Ο αριθμός των πειραμάτων που διενεργείται στη δευτεροβάθμια εκπαίδευση και σε άλλα ιδρύματα εκπαίδευσης και κατάρτισης, ισοδύναμου επιπέδου, περιορίζεται στο απολύτως ελάχιστο που απαιτείται για τους σκοπούς της επαγγελματικής εκπαίδευσης και κατάρτισης. Τα κράτη μέλη μεριμνούν, ώστε τα εκπαιδευτικά πειράματα να διεξάγονται κατά το δυνατόν σε εκτρεφόμενα ζώα και από αρμόδιο πρόσωπο ή υπό την επιτήρησή του. Όποτε αυτό είναι εφικτό, θα πρέπει να χρησιμοποιούνται οπτικοακουστικές ή άλλες κατάλληλες μέθοδοι αντί της διεξαγωγής πειραμάτων. Εξάλλου, τα κράτη μέλη συμφωνούν ότι τα πειράματα που καταλήγουν σε απελευθέρωση του ζώου δεν πρέπει να επιτρέπονται μόνον για εκπαιδευτικούς σκοπούς. (1) ΕΕ αριθ. Λ358 της 18. 12. 1986, σελ. 1
ΔΗΛΩΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΚΑΙ ΤΩΝ ΠΡΟΣΧΩΡΟΥΝΤΩΝ ΚΡΑΤΩΝ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 20ής Δεκεμβρίου 1985 για την επικύρωση εκ μέρους της Ελληνικής Δημοκρατίας της σύμβασης για το ευρωπαϊκό δίπλωμα ευρεσιτεχνίας

(85/C 348/03)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΤΩΝ ΠΡΟΣΧΩΡΟΥΝΤΩΝ ΚΡΑΤΩΝ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

επιθυμώντας να διευκολύνουν την επικύρωση εκ μέρους της Ελληνικής Δημοκρατίας της σύμβασης για το ευρωπαϊκό δίπλωμα ευρεσιτεχνίας, η οποία έγινε στο Μόναχο στις 5 Οκτωβρίου 1973, που αποτελεί προϋπόθεση για την επικύρωση από τη χώρα αυτή της συμφωνίας για τα κοινοτικά διπλώματα ευρεσιτεχνίας,

σημειώνουν την ελληνική δήλωση σύμφωνα με την οποία η Ελληνική Δημοκρατία θα επικυρώσει τη σύμβαση μέσα στην απαιτούμενη προθεσμία για να μπορέσει να επικαλεστεί, μόνο για τα φαρμακευτικά προϊόντα, τις διατάξεις του άρθρου 167 της σύμβασης,

αναλαμβάνουν την υποχρέωση, ως συμβαλλόμενα κράτη της σύμβασης, και στην περίπτωση που η Ελληνική Δημοκρατία υποβάλει αίτηση σύμφωνα με τη σύμβαση, να λάβουν κάθε αναγκαίο μέτρο ώστε να εξασφαλίσουν παράταση - πέρα από τις 7 Οκτωβρίου 1987 και για τη μέγιστη προθεσμία που προβλέπεται σ’ αυτή - της ισχύος της επιφύλαξης που προβλέπεται στο άρθρο 167 της σύμβασης. Αν δεν δοθεί η παράταση της ανωτέρω επιφύλαξης, η Ελληνική Δημοκρατία μπορεί να προσφύγει στο άρθρο 174 της σύμβασης, με την προϋπόθεση ότι εν πάση περιπτώσει θα προσχωρήσει σ’ αυτή, το αργότερο την ημερομηνία κατά την οποία θα αρχίζει να παράγει αποτελέσματα για την Ελληνική Δημοκρατία η συμφωνία για τα κοινοτικά διπλώματα ευρεσιτεχνίας.
ΨΗΦΙΣΜΑ των αρμοδίων για τα πολιτιστικά θέματα υπουργών συνελθόντων στα πλαίσια του Συμβουλίου της 13ης Ιουνίου 1985 σχετικά με ευρωπαϊκό διαγωνισμό γλυπτικής

(85/C 153/04)

ΟΙ ΑΡΜΟΔΙΟΙ ΓΙΑ ΤΑ ΠΟΛΙΤΙΣΤΙΚΑ ΘΕΜΑΤΑ ΥΠΟΥΡΓΟΙ ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

υπό το πρίσμα της παραγράφου 3.3 της πανηγυρικής διακήρυξης για την Ευρωπαϊκή Ένωση, που υπογράφηκε στη Στουτγάρδη στις 19 Ιουνίου 1983,

σύμφωνα με το πνεύμα των συμπερασμάτων της συνόδου του Ευρωπαϊκού Συμβουλίου του Φονταινεμπλώ, στις 25 και 26 Ιανουαρίου 1984, σχετικά με την «Ευρώπη των Πολιτών»,

προκειμένου να ενθαρρύνουν τους νέους ευρωπαίους γλύπτες και να ενισχύσουν τις ανταλλαγές έργων γλυπτικής σε ολόκληρη την Ευρωπαϊκή Κοινότητα,

εκφράζονται υπέρ της θέσπισης ευρωπαϊκού διαγωνισμού γλυπτικής για νέους γλύπτες. Οι τεχνικές και οικονομικές λεπτομέρειες για τον πρώτο διαγωνισμό θα οριστικοποιηθούν το συντομότερο δυνατό, από ομάδα εμπειρογνωμόνων, με βάση το σχεδιάγραμμα που περιέχεται στο παράρτημα.

ΠΑΡΑΡΤΗΜΑ

Σχεδιάγραμμα το οποίο επεξεργάστηκε η Ομάδα των Ακολούθων των Μονίμων Αντιπροσωπειών (πολιτιστικά θέματα) σχετικά με έναν ευρωπαϊκό διαγωνισμό γλυπτικής

1. Ο ευρωπαϊκός διαγωνισμός γλυπτικής για νέους γλύπτες θα προκηρύσσεται κατ’ αρχήν κάθε δύο χρόνια. Κάθε φορά θα πρέπει πρώτα να διαπιστώνεται ότι συμμετέχουν στο διαγωνισμό τουλάχιστον επτά κράτη μέλη. Οι Υπουργοί καθορίζουν την ημερομηνία προκήρυξης του διαγωνισμού και την προθεσμία για το εθνικό στάδιο του διαγωνισμού (βλέπε την παράγραφο 2 παρακάτω). Βεβαιώνονται ότι ένα κράτος μέλος προσφέρεται εθελοντικά να οργανώσει το ευρωπαϊκό στάδιο του διαγωνισμού, το οποίο έπεται του εθνικού τμήματος.

2. Κατά τη διάρκεια του εθνικού σταδίου, καθένα από τα συμμετέχοντα κράτη μέλη είτε οργανώνει έναν προκαταρκτικό εθνικό διαγωνισμό για να ορίσει τρία έργα, είτε παραγγέλλει τα έργα αυτά χωρίς διαγωνισμό. Τα έργα θα μπορούν να υποβάλλονται κυρίως με μορφή προπλασμάτων, μακετών, μοντέλων ή φωτογραφιών παρά ως ολοκληρωμένα γλυπτά. Τα έργα αυτά (με τις παραπάνω μορφές) υποβάλλονται στο κράτος μέλος που έχει αναλάβει την οργάνωση μέχρι την ημερομηνία που καθορίζουν οι υπουργοί. Τα έξοδα του εθνικού σταδίου του διαγωνισμού και της υποβολής των έργων (με τις παραπάνω μορφές) στο κράτος μέλος που έχει αναλάβει την οργάνωση βαρύνουν το συγκεκριμένο κράτος μέλος.

3. Το κράτος μελος που έχει αναλάβει την οργάνωση φροντίζει για την επιλογή ενός από τα τρία υποβληθέντα έργα κάθε συμμετέχοντος κράτους μέλους. Για να γίνει η επιλογή θα συγκαλεί διεθνή κριτική επιτροπή αποτελούμενη από ειδικούς.

4. Στα διακρινόμενα έργα θα δίνεται μεγάλη δημοσιότητα, την οποία θα αναλαμβάνουν τα συμμετέχοντα κράτη μέλη. Τα κράτη μέλη, τα μουσεία, εμπορικές οργανώσεις ή ιδιώτες θα μπορούν να τα αγοράζουν.
ΨΗΦΙΣΜΑ των αρμοδίων για τα πολιτιστικά θέματα υπουργών συνελθόντων στα πλαίσια του Συμβουλίου της 13ης Ιουνίου 1985 σχετικά με τις ετήσιες εκδηλώσεις «ευρωπαϊκή πολιτιστική πόλη»

(85/C 153/02)

Ι. Στόχοι και περιεχόμενο

Οι αρμόδιοι για τα πολιτιστικά θέματα Υπουργοί θεωρούν ότι οι εκδηλώσεις «ευρωπαϊκή πολιτιστική πόλη» θα πρέπει να είναι η έκφραση ενός πολιτισμού ο οποίος, τόσο στην ιστορική του εμφάνιση όσο και στη σύγχρονή του ανάπτυξη, χαρακτηρίζεται από την παρουσία κοινών στοιχείων και από πλούτο ποικιλίας. Οι εκδηλώσεις αυτές διοργανώνονται για να βοηθήσουν την προσέγγιση των λαών των κρατών μελών αλλά θα πρέπει να ληφθούν υπόψη ευρύτερες ευρωπαϊκές πολιτιστικές συγγένειες.

Οι εκδηλώσεις θα πρέπει να ανοίξουν στο ευρωπαϊκό κοινό ορισμένες πολιτιστικές πλευρές της συγκεκριμένης πόλης, περιοχής ή χώρας. Θα μπορούν επίσης να συγκεντρώσουν στην εν λόγω πόλη έναν αριθμό πολιτιστικών συμμετοχών από άλλα κράτη μέλη, κυρίως προς όφελος των κατοίκων της συγκεκριμένης περιοχής. Μεταξύ αυτών των δύο πόλων υπάρχει η δυνατότητα να δοθεί έμφαση σε πολλούς και ποικίλους ειδικούς τομείς και να επιλεγούν συναφή θέματα ώστε να είναι δυνατόν να αναδειχθεί η εν λόγω πόλη και να τονισθεί, ενδεχομένως, η συγκεκριμένη περίσταση που προκάλεσε την επιλογή της.

ΙΙ. Κριτήρια επιλογής

Κατά γενικό κανόνα, κάθε ημερολογιακό έτος θα πρέπει να επιλέγεται μόνο μία «ευρωπαϊκή πολιτιστική πόλη».

Κάθε έτος ένα μόνο κράτος μέλος διοργανώνει την πολιτιστική αυτή εκδήλωση. Η απόφαση για την επιλογή της πόλης θα πρέπει να λαμβάνεται τουλάχιστον δύο χρόνια πριν ώστε να μπορούν να γίνουν οι απαραίτητες διευθετήσεις. Τα κράτη μέλη διαδέχονται το ένα το άλλο καταρχήν κατ’ αλφαβητική σειρά. Μπορούν ωστόσο να αλλάξουν τη σειρά μετά από συμφωνία.

Καταρχήν, θα πρέπει να συμπληρώνεται ένας γύρος των κρατών μελών πριν αρχίσει ο επόμενος.

ΙΙΙ. Οργάνωση και χρηματοδότηση

Το κράτος μέλος, στο οποίο βρίσκεται η επιλεγείσα ευρωπαϊκή πόλη, ορίζει την αρχή του κράτους μέλους που θα αναλάβει την ευθύνη της οργάνωσης και χρηματοδότησης των εκδηλώσεων.

Δοθέντος ότι οι εν λόγω εκδηλώσεις αποτελούν μέρος της πολιτιστικής συνεργασίας των κρατών μελών, αυτά τα τελευταία συμμετέχουν στην οργάνωση και ενημερώνονται τακτικά για την πορεία υλοποίησης των εκδηλώσεων. Στην οργάνωση των εκδηλώσεων μπορούν να συμμετάσχουν και άλλες ευρωπαϊκές και, ενδεχόμενα, μη ευρωπαϊκές χώρες. Οι αρμόδιοι για τα πολιτιστικά θέματα υπουργοί των κρατών μελών, παρίστανται, αν είναι δυνατό, στην εναρκτήρια τελετή.

Τα κράτη μέλη λαμβάνουν όλα τα δυνατά μέτρα για να δίνεται ευρεία δημοσιότητα στο γεγονός.
ΨΗΦΙΣΜΑ των αρμοδίων για τα πολιτιστικά θέματα υπουργών συνελθόντων στα πλαίσια του Συμβουλίου της 13ης Ιουνίου 1985 σχετικά με την οργάνωση εκδηλώσεων ευρωπαϊκών οπτικοακουστικών παραγωγών σε τρίτες χώρες

(85/C 153/03)

Οι αρμόδιοι για τα πολιτιστικά θέματα Υπουργοί θεωρούν ότι η οργάνωση σε τρίτες χώρες εκδηλώσεων ευρωπαϊκών οπτικοακουστικών παραγωγών, μπορεί να έχει όχι μόνο πολιτιστικούς σκοπούς αλλά και οικονομικό και εμπορικό ενδιαφέρον.

Η προώθηση αυτών των ευρωπαϊκών οπτικοακουστικών παραγωγών μπορεί να συντελεσθεί με την οργάνωση καταλλήλων εκδηλώσεων και φεστιβάλ, καθώς και με την κατάλληλη συμμετοχή στα ήδη υπάρχοντα διεθνή κινηματογραφικά και τηλεοπτικά φεστιβάλ.

Υπογραμμίζουν το σημαντικό ρόλο που καλούνται να παίξουν σε εθνικό και ευρωπαϊκό επίπεδο οι επαγγελματικές οργανώσεις.

Στις προσπάθειες να εξασφαλιστεί αυτή η ευρωπαϊκή παρουσία στις τρίτες χώρες, κάθε κράτος μέλος θα είναι ελεύθερο να αποφασίσει εάν θα συμμετάσχει ή όχι σε συγκεκριμένες εκδηλώσεις, και τα κινηματογραφικά έργα των ευρωπαϊκών χωρών θα μπορούν προφανώς να συνεχίσουν να συμμετάσχουν στα διεθνή φεστιβάλ ανεξάρτητα από την ενδεχόμενη κοινή ευρωπαϊκή συμμετοχή στο ίδιο φεστιβάλ.

Μπορούν επίσης να προσκληθούν και άλλες ευρωπαϊκές χώρες για να συμμετάσχουν στην προσπάθεια αυτή.

Οι Υπουργοί συμφωνούν:

1. να ενθαρρύνουν τους δημόσιους και ιδιωτικούς οργανισμούς των κρατών μελών να οργανώνουν ευρωπαϊκά κινηματογραφικά και τηλεοπτικά φεστιβάλ πολιτιστικού και εμπορικού χαρακτήρα στις τρίτες χώρες, προκειμένου να εξασφαλισθεί η κατά το δυνατό συμμετοχή της εγχώριας παραγωγής τους και να διευκολυνθεί η παρουσία ταινιών των κρατών μελών με λιγότερο ανεπτυγμένη κινηματογραφική βιομηχανία

2. να καλέσουν τις εθνικές αρχές που έχουν σχέδια προώθησης της εθνικής τους παραγωγής στις τρίτες χώρες, να επιτρέπουν και τη συμμετοχή άλλων κρατών μελών

3. να προωθήσουν τη δημιουργία τμημάτων αφιερωμένων στα ευρωπαϊκά κινηματογραφικά έργα στα πλαίσια διεθνών κινηματογραφικών φεστιβάλ στις τρίτες χώρες. Η Προεδρία, μετά από διαβούλευση με τους εταίρους της, είτε άμεσα είτε μέσω της αντιπροσωπίας της στη συγκεκριμένη τρίτη χώρα, μεσολαβεί, εφόσον η αντίδραση των εταίρων είναι ευνοϊκή στην οργανωτική επιτροπή του διεθνούς φεστιβάλ, προκειμένου να δημιουργηθεί αυτό το ειδικό τμήμα. Οι οπτικοακουστικές παραγωγές των κρατών μελών θα επιλέγονται εκ των προτέρων, με βάση τις υποδείξεις των επαγγελματικών ενώσεων των οπτικοακουστικών βιομηχανιών τους.
ΔΗΛΩΣΗ των αντιπροσώπων των Κυβερνήσεων των κρατών μελών των Ευρωπαϊκών Κοινοτήτων, συνελθόντων στα πλαίσια του Συμβουλίου, σχετικά με τους πρόσφυγες

(85/C 202/02)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

λαμβάνοντας υπόψη τη δήλωση σχετικά με τους πρόσφυγες, που έγινε κατά την 128η σύνοδο του Συμβουλίου στις Βρυξέλλες στις 25 Μαρτίου 1964, κατά την οποία το Συμβούλιο εξέδωσε τον κανονισμό για την ελεύθερη κυκλοφορία των εργαζομένων στο εσωτερικό της Κοινότητας και την οδηγία για την κατάργηση των περιορισμών μετακίνησης και παραμονής των εργαζομένων των κρατών μελών και των οικογενειών τους στο εσωτερικό της Κοινότητας,

επιθυμώντας να λάβει υπόψη την ιδιαίτερη κατάσταση των προσφύγων, σύμφωνα με το πνεύμα των εν ισχύι διεθνών συμφωνιών, έχοντας επίσης υπόψη τις ευχές που εξέφρασε η εκτελεστική επιτροπή του προγράμματος του Υπάτου Αρμοστού των Ηνωμένων Εθνών για τους πρόσφυγες,

εκτιμώντας ότι σύμφωνα με την ανωτέρα δήλωση, οι πρόσφυγες που ασκούν σαν μισθωτοί τις δραστηριότητες που περιγράφονται στην οδηγία 85/384/ΕΟΚ (1) απολαύουν όσο το δυνατόν ευνοϊκότερης μεταχείρισης,

(1) ΕΕ αριθ. L 233 της 21.8.1985.

επιθυμώντας να παραχωρήσουν στους πρόσφυγες, που κατοικούν σε ένα κράτος μέλος και ασκούν ανεξάρτητοι δραστηριότητα, την ίδια μεταχείριση με αυτούς που ασκούν τη δραστηριότητα αυτή σαν μισθωτοί,

διαπιστώνοντας ότι η κατάσταση των προσφύγων δεν μπορεί να ρυθμιστεί στο πλαίσιο των διατάξεων της συνθήκης σχετικά με το δικαίωμα εγκατάστασης και παροχής υπηρεσιών,

ΔΗΛΩΝΟΥΝ:

ότι το δικαίωμα άσκησης μη μισθωτής δραστηριότητας, που ρυθμίζεται από την οδηγία 85/384/ΕΟΚ και η άσκηση της δραστηριότητας αυτής, σε σχέση με την εγκατάσταση ή την παροχή υπηρεσιών στην επικράτεια των κρατών μελών από τους πρόσφυγες που έχουν επίσημα αναγνωριστεί στα πλαίσια της σύμβασης του 1951 και εγκατασταθεί στην επικράτεια ενός άλλου κράτους μέλους της Κοινότητας, πρέπει να εξετάζονται με ειδική εύνοια, ούτως ώστε να παρέχεται στους πρόσφυγες αυτούς η πλέον δυνατή μεταχείριση στην επικράτεια των κρατών μελών.
ΣΥΜΒΟΥΛΙΟ - ΔΗΛΩΣΗ των αντιπροσώπων των κυβερνήσεων των κρατών μελών των Ευρωπαϊκών Κοινοτήτων, συνελθόντων στα πλαίσια του Συμβουλίου, σχετικά με τους ελληνόφωνους και ελληνικής καταγωγής υπηκόους τρίτης χώρας (ομογενείς)

(85/C 210/01)

Ι

(Ανακοινώσεις)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

διαπιστώνοντας ότι το Συμβούλιο έχει εγκρίνει την οδηγία 85/384/ΕΟΚ για την αμοιβαία αναγνώριση των πτυχίων, πιστοποιητικών ή άλλων τίτλων στον τομέα της αρχιτεκτονικής και τη θέσπιση μέτρων για τη διευκόλυνση της πραγματικής άσκησης του δικαιώματος εγκατάστασης και ελεύθερης παροχής υπηρεσιών (1),

(1) ΕΕ αριθ. L 223 της 21.8.1985

διαπιστώνοντας ότι η οδηγία αυτή καλύπτει μόνον τα πτυχία, πιστοποιητικά ή τίτλους που χορηγούνται από τα κράτη μέλη στους υπηκόους των άλλων κρατών μελών,

επιθυμώντας να λάβει υπόψη την ιδιαίτερη κατάσταση στην οποία βρίσκονται ορισμένοι ελληνόφωνοι και ελληνικής καταγωγής υπήκοοι τρίτων χωρών, που έχουν κοινά χερσαία σύνορα με την Ελλάδα (ομογενείς), οι οποίοι έχουν πραγματοποιήσει σπουδές αρχιτεκτονικής σε ένα κράτος μέλος, είναι κάτοχοι διπλώματος αρχιτεκτονικής αναγνωρισμένου από την ελληνική νομοθεσία και, βάσει της ελληνικής νομοθεσίας, έχουν δυνατότητα εγγραφής στο μητρώο του Τεχνικού Επιμελητηρίου της Ελλάδας,

ΔΗΛΩΝΟΥΝ:

ότι, στην επικράτειά τους, το δικαίωμα άσκησης δραστηριότητας που εμπίπτει στην οδηγία 85/384/ΕΟΚ και η άσκηση της δραστηριότητας αυτής από τα ανωτέρω άτομα πρέπει να αντιμετωπίζεται με ιδιαίτερα ευνοϊκό πνεύμα, ώστε να επιφυλαχθεί στα άτομα αυτά η ευνοϊκότερη δυνατή μεταχείριση στην επικράτειά τους.
ΨΗΦΙΣΜΑ Του Συμβουλίου και των υπουργών Παιδείας συνελθόντων στα πλαίσια του Συμβουλίου της 5ης Δεκεμβρίου 1985 για την παράταση κατά ένα έτος ορισμένων μέτρων που έχουν ληφθεί για να βελτιωθεί η προετοιμασία των νέων στις επαγγελματικές δραστηριότητες και να διευκολυνθεί το πέρασμά τους από την εκπαίδευση στην ενεργό ζωή

(85/C 328/02)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΟΙ ΥΠΟΥΡΓΟΙ ΠΑΙΔΕΙΑΣ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Έχοντας υπόψη τις ιδρυτικές συνθήκες των Ευρωπαϊκών Κοινοτήτων

αναφερόμενοι στο ψήφισμα του Συμβουλίου και των υπουργών Παιδείας, συνελθόντων στα πλαίσια του Συμβουλίου, της 12ης Ιουλίου 1982, σχετικά με τα μέτρα που πρέπει να ληφθούν για να βελτιωθεί η προετοιμασία των νέων στις επαγγελματικές δραστηριότητες και να διευκολυνθεί το πέρασμά τους από την εκπαίδευση στην ενεργό ζωή (1)

(1) ΕΕ αριθ. C 193 τη 28.7.1982, σ. 1.

εκτιμώντας ότι, κατά την εξέταση από μέρους της επιτροπής Παιδείας μιας προσωρινής έκθεσης των υπηρεσιών της Επιτροπής για την εφαρμογή του ψηφίσματος αυτού, αποδείχτηκε σκόπιμο, να παραταθεί κατά ένα έτος το πρόγραμμα πρότυπων σχεδίων καθώς και οι παρεπόμενες εργασίες, έτσι ώστε να μπορέσει να τελεσφορήσει η αποστολή τους και να μπορέσουν να εκτιμηθούν και να διαδοθούν κατάλληλα τα αποτελέσματά τους,

ΕΓΚΡΙΝΟΥΝ ΤΟ ΠΑΡΟΝ ΨΗΦΙΣΜΑ:

1. Το πρόγραμμα πρότυπων σχεδίων σε κοινοτικό επίπεδο που προβλέπεται στο σημείο ΙΙ του ψηφίσματος του Συμβουλίου και των υπουργών Παιδείας, συνελθόντων στα πλαίσια του Συμβουλίου, της 12ης Ιουλίου 1982, παρατείνεται έως τις 31 Δεκεμβρίου 1987 η τελική διατύπωση και η διάδοδη των αποτελεσμάτων του προγράμματος θα πραγματοποιηθούν έως τις 30 Ιουνίου 1988.

2. Η χρηματοδότηση των μέτρων που αναφέρονται στο σημείο 1 από μέρους της Κοινότητας θα αποφασίζεται στα πλαίσια της διαδικασίας του προϋπολογισμού.